侍郎。崇祯帝即位后，于天启七年九月加户部尚书，仍总督漕运。绝侵渔，裕国帑。崇祯元年六月被劾罢。居乡醇谨，秉性谦和。捐金固圉，贻谋修学。有《漕抚奏疏稿》行于世，祀乡贤。其长子荫生郭永安，于崇祯间邑侯邢国玺筑城时，倡修战台四、石城二千四百馀尺，几费万金。国朝顺治十五年戊戍（1658年），圣庙大成殿坏，永安又独力捐修。尚友孙郭一玘，廪贡生，康熙四十三年甲申岁赈济饥民，减价平籴，全活万计，邑人作歌十馀首纪之。厥后科第蝉联，曾玄百馀人，莫不循循谨饬，有万石君家风焉。